שיחה:ישראל הגר (אהבת ישראל)

message: אשמח אם תוכל לבאר את פשר עריכות אלו. איש גלילי • שיחה • י' באלול ה'תשע"ח • 01:50, 21 באוגוסט 2018 (IDT)
replies: text: שלום רב. אין כאן פשר עמוק, עריכה כללית של הערך שנטה להגיוגרפיה. אם אתה חולק על משהו ספציפי אודה לך אם תבהיר בדף השיחה של הערך במה מדובר. נרו יאיר • שיחה • י' באלול ה'תשע"ח • 13:58, 21 באוגוסט 2018 (IDT)
replies: text: :היות שמדובר על הרבה פרטים קטנים, ולא על משהו אחד מהותי ורציני, אקוה שתסלח לי על שאינני פונה לדף השיחה, ואני רק מציין לך כאן בקצרה כמה נקודות: א. החלפת "התחנך ולמד" (אצל זקנו הצ"צ) ב"למד", זה נותן להבין שהוא למד אצלו בישיבה או משהו כזה. אבל לא זה הרעיון, הוא גדל על ברכיו כמו בן, וממילא גם למד ממנו. ב. החלפת את הניסוח "בתקופת כהונתו הצטרפו לחצרו אלפי יהודים" ב"לחצרו השתייכו אלפי יהודים". זה לא מבטא את מה שהכותב הראשון רצה לספר, כי לאביו לא היו כמעט חסידים, והוא בעצם הצמיח את החסידות מחדש כמעט מאפס. ג. את "על אף סלידתו מהרוסים" החלפת ב"על אף חששו מהרוסים". זה ממש שגוי, כי הענין לא היה הפחד מהם, אלא שנאתו אותם, כלומר: סלידתו מהם. ד. בפסקה "המעבר לגרויסוורדיין" מחקת הרבה מידע רלוונטי, לא הבנתי למה. ה. לא הבנתי למה מחקת את המידע על בנו הרב שמואל אברהם אבא.

text: :כל מה שכתבתי הוא רק להעיר את הלב, אם הכבדתי עליך אני מבקש את סליחתך. ואם אין לך סבלנות לטרחנותי אתה גם לא חייב לענות לי. איש גלילי • שיחה • י' באלול ה'תשע"ח • 16:29, 21 באוגוסט 2018 (IDT)
עד כאן הועבר משיחת משתמש:נרו יאיר
replies: text: ::משתמש:איש גלילי, איני סבור שאתה טרחן. באופן כללי זהו מיזם שיתופי, אם אתה סבור שטעיתי בפרט כלשהו אתה יכול להחזיר או לתקן, אינך מחויב לקבל את הסכמתי כל עוד אין התנגדות. א. הקורא הממוצע לא מבין את הדקויות האלה. לימוד תורה כולל בדרך כלל גם התחנכות. האם בכל שאר המקרים שבהם כתבנו שרב א' למד אצל רב ב' זה אומר שלא התחנך אצלו? קיבל אינפורמציה נטו? ב. אכן שיניתי כי הרושם היה שמדובר בעוד ביטוי הגיוגרפי. נדיר שאלפי חסידים מצטרפים לחצר שלא נולדו בה. אם אתה בטוח שזה נכון - אנא הבא מקור. ג. סלידה היא מילה סובייקטיבית, לא בדיוק שנאה. נניח שהוא שונא את הרוסים, הוא אמור להימלט בגלל זה ולעזוב את חסידיו? כדי מה, שלא יראה את שנואי נפשו? נטורי קרתא שונאים את הציונים עוד הרבה יותר. ד. המעבר לגרוסוורדיין היה גדוש בהגיוגרפיה. מי שרגיל לקרוא כתבים חסידיים לא ירגיש בעיה, אבל מי שמעוניין בתיאורים אובייקטיביים - פחות. ה. הערך עוסק באדם, לא בבניו. לא רלוונטי כאן מתי נולד ונפטר הבן, כמו שלא רלוונטי גם להכניס את שאר הביוגרפיה שלו. אציין עוד שאני מופתע מעצם השאלה לגבי סעיפים ד-ה. נרו יאיר • שיחה • י"א באלול ה'תשע"ח • 14:13, 22 באוגוסט 2018 (IDT)
replies: text: :::א. יש הבדל משמעותי בין מישהו שלמד אצל מישהו בישיבה, ובין מישהו שגדל אצל מישהו בבית. אבל ייתכן שצריך ניסוח טוב יותר מהישן. ב. זה לא כל כך נדיר בהתחשב בתקופה של אז השונה מימינו. זה לא ענין של חצר, זה ענין של צדיק שבאים אליו ללמוד מפיו או לקבל ברכה. סביו הצמח צדיק נהיה אדמו"ר על אלפי חסידים שלא היו חסידים של אביו, רוב החסידים חיפשו אדמו"ר אחר (או ויתרו בכלל על אדמו"ר) בימי בנו שהנהגתו הייתה שונה משל אביו. ורבי ישראל גרף מחדש אלפי חסידים. אם אתה לא סומך על המילה שלי בנושא זה (ואני מבין את זה היטב) אשתדל למצוא מקור רשמי, אבל זה דבר מפורסם למדי. ג. דברי טעם. מסתבר שאכן עיקר הבריחה הייתה מהפחד, אבל היו התבטאויות רבות חריפות בגנות הרוסים (הייתה על כך פעם סקירה רצינית בבטאוני קשר איתן של ויז'ניץ, אשתדל למצאם ולדייק על פיהם). ד. אני אכן שם לב שהנתון שלדעתי נחסר בעריכתך לא היה מספיק מובהר בעריכה הישנה. הנקודה היא שבעת בואו לגרוסוורדיין הוא עבר רדיפות רבות, ותוך מספר חודשים הרדיפות נפסקו ורוב אנשי העיר הפכו לחסידיו או מעריציו. ה. אם זה כך - היית צריך להסיר גם את תאריכי פטירתם של רבי אליעזר ורבי מנחם מנדל, ושאר העניינים המצוינים שם. אני הבנתי שלגבי בנו הרב שמואל אברהם אבא חשוב יותר להזכיר קצת, כי לא יכתב עליו ערך. יישר כח. איש גלילי • שיחה • י"א באלול ה'תשע"ח • 14:57, 22 באוגוסט 2018 (IDT)
replies: text: :::::א. אכן צריך לשפר את הניסוח. אולי התחנך בחצרו. ב. אני סומך עליך, אבל הרי לא מדובר בעדות אישית. לכן טוב להביא מקור אמין. ד. אז תוסיף, גם כאן נכון להביא מקור. ה. צודק, מלבד מה שאיננו מציינים תאריך פטירה של בן, גם אם לא ייכתב עליו ערך. הסטנדרט הוא שלא מציינים בנים בלתי מפורסמים בכלל. בערכי רבנים אנחנו קצת מתגמשים יותר מהרגיל. נרו יאיר • שיחה • י"א באלול ה'תשע"ח • 16:48, 22 באוגוסט 2018 (IDT)
thread_title: דיון

message: קובץ מוויקישיתוף שבשימוש בדף זה הועמד למחיקה:
* Ahavasyisrael.JPG
להשתתפות בדיון המחיקה יש לעיין בדף הצעת המחיקה. —Community Tech bot - שיחה 22:21, 14 ביולי 2019 (IDT)
thread_title:  קובץ מוויקישיתוף שנמצא בשימוש בדף  מועמד למחיקה 

message: יש טעות אצל רבי חיים צבי הורוביץ מרימניב ( נכד רבי צבי משרת מרימנוב ) בחלון מופיע פירוט - פעם שניה - של דז'יקוב ולא של רימנוב. 79.177.13.97 22:02, 2 בספטמבר 2019 (IDT)
replies: text: הסיבה - בגלל שרבי חיים צבי הוא נכד לבית דז'יקוב, ובערך חסידות דז'יקוב מסופר על אביו רבי אשר ישעיהו. ערכתי מעט, שיובן טוב יותר. בברכה, גיברס - שיחה 23:19, 2 בספטמבר 2019 (IDT)
thread_title:  תיקון טעות